Siden dette var første gang jeg har benyttet airbnb,har jeg vært spent på hvordan dette ville fungere. Fra første kontakt har Ana vært behjelpelig med å svar på spørsmål om stort og smått, og har vært rask til å svare. Når vi kom var verten aktiv med å ta kontakt og var på stedet når vi ankom. Det viste seg at huset svarte nøyaktig til beskrivelsen, og vi ble positivt overrasket over at det i tillegg var mulig å låne surfebrett og utstyr til strandliv. Vi var svært fornøyd med huset, beliggenheten, og det passet utmerket til vår familie på 7 personer som tilbragte en uke i huset. Når det kom til avreise hadde vi oversett utsjekk- tidspunkt, men eier var veldig behjelpelig med å la oss benytte bad og garasje til oppbevaring slik at vi ikke måtte reise så tidlig. Vi fikk også oppfølging underveis med spørsmål om hvordan vi hadde det. Når noen små maur fant på å ta turen inn på et bad, var eierne på pletten samme dag. Vi har alt i alt hatt en super uke i huset. Tusen takk for oss- kommer gjerne igjen!